Shri Goyal also informed the Hon’ble Committee Members that there has been a quantum jump of 75% in the number of villages being electrified in the period of April – August 2016 as compared to same period last year.
نئی دہلی12،اگست ، بجلی، کوئلہ، نئی اور قابل تجدید توانائی اور کانکنی کے مرکزی وزیر مملکت (آزادانہ چارج) جناب پیوش گوئل نے آج یہاں بجلی اور قابل تجدید توانائی کی وزارتوں سے منسلک مشاورتی کمیٹی کی صدارت کرتے ہوئے اپنے خطاب میں کہا کہ نکسل متاثر گاؤوں اور دیگر ایسے ہی دور دراز علاقوں کو جلد از جلد آف گرڈ توانائی نظام سے جوڑا جائے گا۔ جناب گوئل نے کمیٹی کے ممبران کو مزید بتایا کہ تازہ ترین اعداد و شمار کے مطابق ملک کے کل 10007 دیہاتوں (54 فیصد) میں بجلی پہنچائی گئی ہے۔ 31 جولائی 2016 تک دین دیال اپادھیائے گرام جیوتی یوجنا (ڈی ڈی یو جی جے وائی) کے تحت ملک بھر کے دیہاتوں میں برق کاری کے پروجیکٹوں کے لئے 42392 کروڑ روپے مختص کئے جاچکے ہیں۔ انہوں نے مزید بتایا کہ دیہی علاقوں میں تیزی سے برق کاری کا کام دیہی برق کاری کارپوریشن لمیٹیڈ (آر ای سی ایل) کررہی ہے۔ جناب پیوش گوئل نے کمیٹی کے ممبران کو یہ بھی بتایا کہ گزشتہ برس اسی مدت کے دوران کے مقابلے میں امسال اپریل تا ا گست 2016 میں دیہاتوں میں بجلی کاری کے کام میں 75 فیصد کا اضافہ ہوا ہے۔ مشاورتی کمیٹی کی میٹنگ کا آغاز آر ای سی ایل کے چیئرمین اور منیجنگ ڈائرکٹر جناب راجیو شرما کی پرزنٹیشن سے ہوا۔ پرزینٹیشن میں آر سی ای ایل کے 1969 سے کئے گئے تجزیے، نورتن کی حصولیابیاں، قابل تجدید توانائی پروجیکٹوں سمیت مکمل پاور انفرا اسٹرکچر ویلیو چین کی مالی ترقی، کارکردگی کے مدالی اہداف، مستقبل کے چیلنج اور ان کے لئے راستے پر مشتمل تھی۔ ممبران کو اس بات سے بھی واقف کرایا گیا کہ آر ای سی ایل، ڈی ڈی یو جی جے وائی قومی برق کاری فنڈ (این ای ایف) کی نوڈل ایجنسی ہے اور اودے (یو ڈی اے وائی) اسکیم کے نفاذ میں سرگرمی سے ملوث ہے۔ مشاورتی کمیٹی کے ممبران نے حکومت اور بجلی کی وزارت کو دیہی برق کاری (آر ا) کے کام کے لئے مبارکباد دی اور کہا کہ اس سے ملک بھر کے دیہاتوں میں بجلی پہنچانے کے کام میں حائل خلاکو پر کرنے میں مدد ملے گی۔ ممبران نے دیہی برق کاری پروگرام کو مزید بہتر باننے کے لئے بہت اہم مشورے دیئے۔ کچھ ممبران نے مشورہ دیا کہ بجلی کے تقسیمی بنیادی ڈھانچے کے معیار کی نگرانی کرنے اور زمینی سطح پر جوابدہی کا تعین کرنے کی ضرورت ہے تاکہ بدعنوانی کو ختم کیا جاسکے اور تمام مستفدین اور دور دراز کے تک کے آخری مستفدین تک بجلی کی فراہمی کو یقینی بنایا جاسکے۔ مشاورتی کمیٹی کے ممبران کے ذریعہ اٹھائے گئے سوالات اور ان مشوروں کا جواب دیتے ہوئے جناب پیوش گوئل نے کہا کہ زمینی سطح پر بجلی پہنچانے کو یقینی بنانے کا کام ریاستی حکومتوں/ بجلی اداروں اور اکائیوں کی ذمہ داری ہے اور مرکزی حکومت وفاقی نظام کے تحت اس میں مداخلت نہیں کرسکتی ہے۔ تاہم مرکزی حکومت ریاستوں میں دیہاتوں/ مجلا/ تولا/ دھانی سطح پر برق کاری کے کام میں تیزی لانے کے لئے اضافی بجلی اور مناسب مالی امداد کو یقینی بناتی ہے۔ اس کے علاوہ وزیر موصوف نے وزارت بجلی کے حکام کو ہدایت دی کہ وہ ریاستوں کو مختص کئے گئے فنڈس کی تمام تفصیلات اور مختلف پروجیکٹوں کے لئے اس کے نفاذ کی صورتحال کے بارے میں تمام اراکین پارلیمان کو واقف کرائیں۔ جناب گوئل نے مشاورتی کمیٹی کے ممبران کو یقین دلایا کہ ان کی وزارت اور آر ای سی ایل ان کے بیش بہا اور اہم مشوروں کو اپنائیں گے۔ اس میٹنگ میں بجلی کی وزارت کے سکریٹر ی جناب پی کے پجاری، آر ای سی ایل کے چیئرمین اور منیجنگ ڈائرکٹر اور ڈائرکٹروں اور بجلی اور نئی اور قابل تجدید توانائی کی وزارت کے سینئر حکام نے بھی شرکت کی ۔ م ن۔ ش ت ۔ ن ا۔ (12-08-16) U- 4186 (Release ID :148785)